CELEX: C2005/330/13
Language: fi
Date: 2005-12-24 00:00:00
Title: Yhteisöjen tuomioistuimen tuomio (neljäs jaosto)  27 päivänä lokakuuta 2005  asiassa C-165/05: Euroopan yhteisöjen komissio vastaan Luxemburgin suurherttuakunta (Jäsenyysvelvoitteiden noudattamatta jättäminen — Henkilöiden vapaa liikkuvuus — Työntekijät — Aviopuolisot — Työluvan vaatiminen aviopuolisolta, joka on yhteisön ulkopuolisen maan kansalainen)

24.12.2005   
            
            
               FI
            
            
               Euroopan unionin virallinen lehti
            
            
               C 330/7
            
         
      YHTEISÖJEN TUOMIOISTUIMEN TUOMIO
   
   (neljäs jaosto)
   27 päivänä lokakuuta 2005
   asiassa C-165/05: Euroopan yhteisöjen komissio vastaan Luxemburgin suurherttuakunta (1)
   
   (Jäsenyysvelvoitteiden noudattamatta jättäminen - Henkilöiden vapaa liikkuvuus - Työntekijät - Aviopuolisot - Työluvan vaatiminen aviopuolisolta, joka on yhteisön ulkopuolisen maan kansalainen)
   (2005/C 330/13)
   Oikeudenkäyntikieli: ranska
   Asiassa C-165/05, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 8.4.2005, Euroopan yhteisöjen komissio (asiamiehenään G. Rozet) vastaan Luxemburgin suurherttuakunta (asiamiehenään S. Schreiner), yhteisöjen tuomioistuin (neljäs jaosto), toimien kokoonpanossa: J. N. Cunha Rodrigues (esittelevä tuomari), joka hoitaa neljännen jaoston puheenjohtajan tehtäviä, sekä tuomarit K. Lenaerts ja E. Levits, julkisasiamies: J. Kokott, kirjaaja: R. Grass, on antanut 27.10.2005 tuomion, jonka tuomiolauselma on seuraava:
   
               1)
            
            
               Luxemburgin suurherttuakunta ei ole noudattanut työntekijöiden vapaasta liikkuvuudesta yhteisön alueella 15 päivänä lokakuuta 1968 annetun neuvoston asetuksen (ETY) N:o 1612/68 mukaisia velvoitteitaan, koska se on edellyttänyt lainsäädännössään, että Euroopan unionin siirtotyöläisten kanssa avioliitossa olevien yhteisön ulkopuolisen maan kansalaisten on hankittava työlupa, ja koska se ei ole saattanut lainsäädäntöään yhteisön oikeuden mukaiseksi.
            
         
               2)
            
            
               Luxemburgin suurherttuakunta velvoitetaan korvaamaan oikeudenkäyntikulut.
            
         
      (1)  EUVL C 132, 28.5.2005.